Megújul a parkolásra és e-matrica vásárlásra használt Mobilfizetés applikációja | eGov Hírlevél
← A digitális átalakulás elengedhetetlen a gazdaság teljesítményének javításához
Átadták Bács-Kiskun megye első kormányablak buszát →
„Lépést tartva a nemzetközi mobilapplikációs trendekkel a Nemzeti Mobilfizetési Zrt. továbbfejlesztette a jelenleg parkolásra és e-matrica vásárlásra használt mobilfizetési alkalmazását. Új design, átlátható menü-struktúra és számos használatot megkönnyítő új funkció jellemzi az applikáció legújabb verzióját.
Az új applikációban több olyan funkció is megjelenik, amely az ügyfelek egyedi igényeinek kiszolgálását teszik lehetővé, ezek közül kiemelendő a funkciónként teljesen személyre szabható ingyenes értesítési beállítok, amellyel az ügyfelek számukra megfelelő időben, formában és releváns témákról kapnak értesítést.
„Lassan négy éves lesz az a mobilapplikáció, amelyet az országosan egységes mobilfizetési szolgáltatások elindításakor fejlesztettünk. Az elmúlt években az applikációnkat folyamatosan módosítottuk, de kollégáimmal úgy döntöttünk, hogy ideje a piac által diktált felhasználóbarátabb megoldást kialakítanunk. Az áprilistól elérhető applikációnkat a piac elvárásaihoz igazítottuk, így biztonsági funkciókat és modern szolgáltatásoknak megfelelő fejlesztéseket hajtottunk végre. Kiemelném az új funkciók közül az ügyfelek magasabb fokú védelmét szolgáló megoldást, amely minden 5000 forint feletti vásárlás során megerősítő jelszót kér a fizetés végrehajtásához, ezzel is védjük ügyfeleink egyenlegét az esetleges idegenkezű felhasználástól. Az új funkciókkal, az új menü struktúrával, a vásárlási előzmények átláthatóbb és informatívabb kijelzésével reméljük az ügyfelek komfort érzete és elégedettsége növekedni fog – nyilatkozta Veres Mihály a Nemzeti Mobilfizetési Zrt. vezérigazgatója”.”
Megújul a Mobilfizetés applikációja; Nemzeti Mobilfizetési Zrt.; 2018. április 4.
Kiemelt szavak: alkalmazásfejlesztés, digitális fizetési szolgáltatások, e-matrica, fizetési módok, Magyarország, mobilfejlesztés, mobilfizetés, mobilparkolás, Nemzeti Mobilfizetési (NM) Zrt., Veres Mihály.